stanford-oval/wikipedia huggingface dataset:
תומאס קיד
ביוגרפיה > שנים מוקדמות

תומאס קיד היה בנו של פרנסיס ואנה קיד. אין תיעוד של יום הולדתו, אך ידוע שהוא הוטבל לנצרות בכנסייה של סנט מרי וולנות', לונדון ב-6 בנובמבר 1558. הטבילה נרשמה בכנסייה כך: "תומאס, בנו של פרנסיס קיד". פרנסיס היה כותב בקשות. וב-1580 היה המנהל של חברת כתיבת בקשות.
באוקטובר 1565 קיד הצעיר נרשם שנוסדה בית הספר טיילור למסחר, אשר המנהל היה ריצ'רד מולכאסטר, שם קיבל קיד גם השכלה כללית. הודות למשנתו החינוכית של מולכאסטר מלבד לטינית ויוונית כללה תוכנית הלימודים גם לימודי מוזיקה, דרמה, חינוך גופני ו"גינוני התנהגות נאותים". אין ראיות לכך שקיד הלך לאוניברסיטה. ייתכן והוא הלך בעקבות אביו ללמוד את מקצוע הכתיבה ולראיה ישנם שני מכתבים שנכתבו בכתב ידו בסגנון כתיבה הדומה לזה של כותב בקשות.
ביוגרפיה > קריירה

ראיות מצביעות על כך שב-1580 קיד הפך למחזאי חשוב, אבל מעט ידוע על פעילותו. פרנסיס מרס, נזיר נוצרי בן זמנו של קיד הגדיר אותו כ"כותב הטרגדיות הטוב ביותר" ובמקום אחר כינו אותו "קיד המפורסם". בן ג'ונסון מזכיר אותו באותה נשימה יחד עם כריסטופר מארלו (אשר חלק פעם חדר בלונדון עם קיד) וכן את שייקספיר.
הטרגדיה הספרדית נכתב כנראה בסביבות שנת 1580. המהדורה המוקדמת ביותר ששרדה הודפסה בשנת 1592 והכותרת המלאה הייתה: הטרגדיה הספרדית הכוללת את קיצו של דון הורציו, עם מותה העגום של הזקנה הירונימו. עם זאת, היא הייתה ידועה יותר בכינוי "הירונימו", על שם גיבורת הטרגדיה. זה היה המחזה הפופולרי בזמנו אשר קבע סטנדרטים חדשים באופן הצגת העלילה. ב-1602 גרסה של המחזה עם תוספות פורסם.
עבודות אחרות של קיד כוללים תרגומי עבודות של טורקוואטו טאסו אשר נחשב בזמנו כ"בעל הבית של הפילוסופיה" (1588); ותרגום של מחזהו של רוברט גרנייר "קורנליה" (1594). מחזות המיוחסים לו או שקיבלו השראה מעבודתו כוללים את "סולימאן ופרסדה", "המלך לייר", "ארדן מפאוורסהאם" ו"אדוארד השלישי". מחזה אשר קיבל השראה מ"הטרגדיה הספרדית" נקרא "החלק הראשון של הרמוניו".
ההצלחה של קיד התרחבה גם לאירופה. שם הוצגו גרסאות נוספות של הטרגדיה הספרדית ושל מחזהו על המלט. אלו היו פופולריים בגרמניה ובהולנד במשך דורות. השפעת המחזות על הדרמות שנעשו באירופה הייתה במידה רבה הסיבה לעניין בקיד בקרב חוקרים גרמנים במאה התשע-עשרה.
נראה כי קיד הוא גם המחבר המשוער של ספר הפרוזה "הרצח של ג'ון בראון"(1592), סיפור זוועתי על צורף אשר נרצח בידי אשתו.
ביוגרפיה > שנים מאוחרות

בין 1587 עד 1593 קיד היה בשירות של אציל לא מזוהה, שכן, לאחר מאסרו בשנת 1593 (ראה להלן), הוא כתב על שאיבד את "חסדי אדוני, אשר אני שירתתי כמה שנים עד עכשיו". אצילים אשר הועלו כהשערה אצלו שירת כוללים את הלורד מסאסקס, את ארל מפמברוק ואת לורד סטריינג'. ייתכן והוא עבד כמזכיר בזמן שלא עסק בכתיבת מחזות. סביב 1591 הצטרף גם כריסטופר מארלו לשירות אותו אציל. לזמן מה חלקו מרלו וקיד חדר משותף, ואולי אפילו רעיונות.
ב-11 במאי 1593 המועצה המלכותית הורתה על מעצרם של מחברי החוברת "צלליות גסות והוצאת דיבה" אשר פורסם ברחבי לונדון. למחרת, קיד היה בין העצורים. וכך כתבו עליו "העציר קיד אסיר אשר הוא שותף לפשעי סי מארלי". נראה כי קיד עונה באכזריות כדי לקבל מידע זה. קיד סיפר לרשויות שכתביו הנמצאים ברשותו שייכים לכריסטופר מארלו שותפו לשעבר. כל מי שהעז לצאת נגד רעיונות הכנסייה של אנגליה נענש ועונה. קיד "הנאשם שהיה שותפו לדירה של כופר, בוגד, אתאיסט ומאמין שישו היה הומוסקסואל". נראה כי קיד היה עם מרלו במקום הלא נכון בזמן הלא נכון. קיד לא היה אתאיסט, אבל מארלו היה. מרלו שזומן על ידי מועצת החכמים לאחר אירועים אלה, בעודו מחכה לפסק דינו נהרג באירוע בו היו מעורבים סוכנים ממשלתיים.
קיד שוחרר בסופו של דבר, אך לא התקבל בחזרה לשירות הלורד אותו שירת אשר האמין שקיד היה תחת השפעת האתאיזם. קיד כתב ללורד קיפר, ולסר ג'ון פקרינג, מכתב בו מפרט את חפותו. אך מאמציו לטיהור שמו העלו חרס. קיד נפטר בגיל 35, ונקבר ב-15 באוגוסט בכנסיית סנט מרי בלונדון.
כנסיית סנט מרי נהרסה בשרפה הגדולה של לונדון בשנת 1666, ולא נבנתה מחדש. לפיכך קיברו של תומאס קיד אבד לדורות.
יצירותיו

התאריכים משוערים.
דון הורציו (היה קיים בתוך החלק הראשון של הרונימו 1586)
הטרגדיה הספרדית (1587)
בעל הבית של הפילוסופיה (תורגם על ידו, 1588)
הרצח של ג'ון בראון (1592)
ארדן מפברשם (1592)
אדוארד השלישי (1592)
סולימאן ופרסדה (1593)
קורנליה (1594)
המלך לייר (1594)
יצירותיו > לקריאה נוספת

פיליפ אדוארדס, The Spanish Tragedy, Methuen, 1959, הודפס מחדש ב-1974.
צ'ארלס ניקול, The Reckoning: The Murder of Christopher Marlowe, Vintage, 2002 (מהדורה מתוקנת). (מפרט במיוחד את נסיבות מעצרו של קיד).
עמוד הכותרת של הטרגדיה הספרדית מאת קיד
תיאטרון תיעודי

התיאטרון התיעודי הוא זרם בתיאטרון של המאה העשרים, שאפשר לראות בו המשך לתיאטרון האפי.
מאפייני התיאטרון התיעודי

הוא משתמש באותן טכניקות כמו התיאטרון האפי, כגון:
מבחינה דרמטית: מבנה תחנות
פריסה אפית של העלילה
שינוי תכוף של מקום וזמן, לעיני הקהל
ועוד.
ההבדל העיקרי לעומת התיאטרון האפי הוא ההתבססות על אירועים מתועדים, היסטוריים. האמירה העיקרית של הזרם הזה היא: המציאות מספיק דרמטית, לא צריך להמציא שום דבר. בואו נביט במציאות! כמו כן חושף התיאטרון התיעודי בדרך מסמכים, שלא היו נגישים עד כה לעיני הציבור, או שהוא עוזר בהפצתם.
נציגים בולטים של הזרם

היינר קיפהרט. שתי המחזות המפורסמים ביותר שלו הם "בעניין ג'. רוברט אופנהיימר" על פיתוח פצצת האטום האמריקאית ו"אחינו אייכמן" על אדולף אייכמן.
פטר וייס. מחזהו "החקירה" משחזר את משפטי אושוויץ מהשנים 1963 עד 1968.
בישראל:
יגאל עזרתי: משפט גבעתי ב': שחזור משפט גבעתי ב', הוצג בפסטיבל עכו בשנת 1990.
מוטי לרנר: "קסטנר", על ישראל קסטנר
נולה צ'לטון: "דו-קיום" על הנושא הפלסטיני, "אופניים לשנה" על עיירות הפיתוח ו"הימים הבאים" על הזיקנה.
רועי יוסף: ״פרט לכך, לא אירע דבר.״ פתיחה מחודשת לתיק מצ״ח שיוסף בעצמו חקר עשר שנים קודם לכן, ״שׁוּרָה״ אשר נכתב על ידי יוסף תוך תיעוד פעילות זיהוי החללים לאחר  טבח 7 באוקטובר.
יהושע סובול: "מרד הימאים" על שביתת הימאים (1951) שהוצג ב תיאטרון בית לסין בשנת 1983. בריאיון למקומון החיפאי כלבו, הסביר סובול את הרקע לכתיבת המחזה:
באותה תקופה [1983] החלה האצה במגמת הפרטת המשק הציבורי והלאומי. מצע הליכוד לכנסת התשיעית כלל הפרטה כעיקרון מנחה. בד בבד עם המהלך הזה החלה מגמה של פירוק של ארגוני עובדים והחלשה של כוחם. דיכוי שביתת הימאים ושבירתה באלימות על ידי ממשלת מפא״י בראשותו של דוד בן גוריון היו בעיני ראשית התהליך של הפיכת מפא״י בהדרגה למפלגה שרגלה הימנית בועטת ברגלה השמאלית ודורכת עליה במטרה לרסקה. לכן בחרתי ב־1983 להביא אל הבמה את שביתת הימאים. בשבירתה של אותה שביתה באלימות ממשלתית בשנת 1951 אני רואה את תחילת פירוקן של הסולידריות והערבות ההדדית בחברה הישראלית – תהליך שהגיע לשיאו בחמש השנים האחרונות עם ניצול פוליטיקת הזהויות על ידי ראשי השלטון לשיסוי המגזרים השונים שמרכיבים את האומה הישראלית אלה באלה. זו בעיני משמעות המחזה ״מרד הימאים״ בישראל של 2019
זרמים דומים במדיה אחרים

מתוך התיאטרון הדוקומנטרי התפתחה הדוקו-דרמה לטלוויזיה.
הערות שוליים

↑  חיים נגיד, תיאטרון האימה, מעריב, 1 באוקטובר 1990
↑   שירין פלאח סעב, רועי יוסף: "צה"ל חסר יכולת לעמוד באתוס של צבא מוסרי", באתר הארץ, 8 בדצמבר 2022
↑  לקום משבעה - 23-04-2024 באתר ynet
↑  שוש אביגל, בלי שרירים ובלי עמוד שדרה, כותרת ראשית, 26 באוקטובר 1983
| --- | --- |
בקרת זהויות :  NKC: ph1187574
יהודית רשפון

| --- | --- |
אין תמונה חופשית
 לידה:  23 בספטמבר 1945 
 פטירה:  6 בינואר 2023 (בגיל 77) 
 מקום לימודים:  האוניברסיטה העברית בירושלים  מכון ויצמן למדע 
 מוסדות:  אוניברסיטת תל אביב 
 בן או בת זוג:  משה רשפון 
 
יהודית רשפון (23 בספטמבר 1945 – 6 בינואר 2023) הייתה כימאית ישראלית, פרופסור במחלקה לביולוגיה מולקולרית וביוטכנולוגיה באוניברסיטת תל אביב.
ביוגרפיה

יהודית טבע נולדה ב-1945. בשנת 1964 קיבלה תואר ראשון בכימיה מהאוניברסיטה העברית בירושלים. בשנת 1972 קיבלה תואר שני בכימיה ממכון ויצמן למדע, ובשנת 1978 קיבלה שם תואר דוקטור לכימיה על עבודה שכותרתה "Electrochemical Methods for Studying the Penetration of Proteins and Peptides into Lipid Monolayers", שנעשתה בהנחיית פרופ' ישראל מילר. בשנים 1978–1979 עסקה בפוסט דוקטורט במדעי הקרקע בהפקולטה לחקלאות, מזון וסביבה ע"ש רוברט ה. סמית של האוניברסיטה העברית.
בשנים 1979–1980 הייתה חוקרת במרכז המחקר איימס של נאס"א בקליפורניה. בשנים 1980–1984 הייתה חוקרת במחלקה לכימיה של אוניברסיטת תל אביב. בשנת 1984 הצטרפה לסגל המחלקה לביולוגיה מולקולרית וביוטכנולוגיה של אוניברסיטת תל אביב, שם מונתה למרצה בכירה בשנת 1987, לפרופסור חבר בשנת 1993 ולפרופסור מן המניין בשנת 2001. בשנים 1988–1994 הייתה מדענית אורחת במעבדה הלאומית לוס אלמוס בניו מקסיקו.
מחקרה עסק בכימיה אנליטית, בדיאגנוסטיקה ובאלקטרוכימיה. היא פיתחה שיטות אנליטיות מתקדמות, בהן זיהוי תאים סרטניים בדגימות ביופסיה באמצעות ניטור רמות פעילות אנזימטית, קביעת רמות גלוקוז בתהליכי תסיסה, קביעת רמות חיידקים בתרחיף, וקביעת דלקת על ידי מדידת רמת חלבון מגיב C ‏(CRP) באמצעות ננו-צינוריות פחמן.
בשנת 1972 נישאה לד"ר משה רשפון, ולהם בן ובת.
חלתה בסרטן הריאה ונפטרה ב-6 בינואר 2023. הובאה לקבורה ברחובות.
כפר הנשיא

| --- | --- |
חדר האוכל בכפר הנשיאחדר האוכל בכפר הנשיא
מדינה: ישראל ישראל
מחוז: הצפון
מועצה אזורית: הגליל העליון
גובה ממוצע: ‎265 מטר
תאריך ייסוד: 1948
תנועה מיישבת: התנועה הקיבוצית
סוג יישוב: קיבוץ
נתוני אוכלוסייה לפי הלמ"ס לסוף 2023
  - אוכלוסייה: 795 תושבים
    - מתוכם, תושבי ישראל: 768 תושבי ישראל
 מפת מיקום  מפה דינמית   (למפת הגליל העליון מוגדלת) כפר הנשיא(למפת הגליל העליון רגילה) כפר הנשיא(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר הנשיא(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר הנשיא32°58′29″N 35°36′12″E﻿ / ﻿32.9747656030883°N 35.6034536629635°E﻿ / 32.9747656030883; 35.6034536629635  heמפת היישובים של מועצה אזורית הגליל העליון באדום - כפר הנשיא בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10

פסל האביר והדרקון
כְּפַר-הַנָּשִׂיא הוא קיבוץ ברמת כורזים מזרחית לראש פינה, בתחום המועצה האזורית הגליל העליון.
היסטוריה

הקיבוץ הוקם בשנת 1948 על ידי עולים חברי גרעין "הבונים" מבריטניה שעברו הכשרה בחדרה. בהמשך הצטרפו אליו עולים נוספים מאנגליה, שעברו בה שש שנות הכשרה עד שהורשו לעלות, וכן עולים מאוסטרליה, מדרום אפריקה, מארצות הברית ועוד.
בתחילתו היה 'יישוב משלט' בכפר הערבי הנטוש "מנסורה אל חית", בקרבת הגבול הסורי, שהוקם מדרום לראש הגשר הסורי במשמר הירדן. תחילה נקרא "קיבוץ הבונים" על שם תנועת הנוער ממנה בא גרעין המייסדים, לאחר מכן, בדצמבר 1949, הוסב שם הקיבוץ לכפר הנשיא, על שמו של הנשיא הראשון של מדינת ישראל - חיים ויצמן. לאחר שנתיים עלה לנקודת הקבע 2 ק”מ מערבה. בדצמבר 1961 חובר הקיבוץ לרשת החשמל הארצית, עם סיום מבצע חיבור יישובי הגליל לרשת.
הקיבוץ עוסק בענפי חקלאות מסורתיים, כמו מטעי אבוקדו והדרים, גידולי שדה ומשתלת ערערים, לול ובקר לבשר. מראשיתו הוחלט בקיבוץ לפתח תעשייה והוקם בקיבוץ בית יציקה. הענף המרכזי של הקיבוץ הוא מפעל "הבונים" שבעבר עסק בייצור דגמי מכוניות גמדא וכיום עוסק ביצור ברזי תעשייה.
חברת "מצד עתרת" (על שם האתר הארכאולוגי הסמוך מצד עתרת) שנוסדה להקמת תחנת כוח הידרואלקטרית, נמצאת בבעלות משותפת של הקיבוץ ויזמים. ענף זה נחשב לאחד היציבים והבטוחים בקיבוץ.
בקיבוץ פועלת שלוחה של מכינת גליל עליון.
התחנה ההידרואלקטרית

בשנת 1992 הקים הקיבוץ בשותפות עם אנשי עסקים תחנת כוח הידרואלקטרית קטנה על נהר הירדן, בירדן ההררי ממזרח לקיבוץ, כשני ק"מ ורבע מדרום לגשר בנות יעקב. התחנה כוללת ברכת אגירה גדולה על התוואי של תעלת ההטיה שישראל יצרה, ומבנה בן שתי קומות שבו הטורבינה וחדר הבקרה במורד הנחל. כדי ליצור אגם על שטח של כ-45 דונם, הופקעו אדמות מחקלאי ראש פינה, שבתמורה קיבלו זיכיון על פיתוח תיירות באגם. הספק התחנה המקסימלי המוצהר עומד על 2.5 מגהוואט לערך.
לצורך הקמת התחנה הוטו חלק ממי הירדן לאורך מסלול של 1,100 מטר לתוך אגם צבירה. בקצהו הדרומי של האגם נמצא פתח צינור, היורד (נפילה של 33 מטר בגובה) לתוך התחנה ומביא את המים, הנעים במהירות רבה, אל הטורבינה. לאחר שהם מניעים את התחנה, מוחזרים המים אל נהר הירדן.
ההתנגדות לבניית תחנת הכוח לוותה במאבק ציבורי רחב מטעם החברה להגנת הטבע שטענה כי הירדן ההררי הוא אחד מקטעי הירדן האחרונים שנותרו במצבם הטבעי. אנשי הקיבוץ טענו בתגובה כי התחנה תספק אנרגיה חלופית ונקיה ללא כל זיהום. חברת מצד עתרת חויבה להשאיר בכל ימי השנה נפח מסוים של מים בנתיב הטבעי של הירדן בקטע שהוסט.
גלריה

חדר האוכל
פסלי כבשים בקיבוץ
פסלי כבשים מול בריכת השחייה
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  16 עליות על הקרקע מיום הכרזת המדינה, דבר, 1 באוגוסט 1948
1 2  ד. זסלבסקי, הבונים והלוחמים, דבר, 1 ביולי 1949
↑  סיורי הנשיא בגליל, הצופה, 5 בדצמבר 1949
↑  הושלם מיבצע חישמול הגליל, דבר, 12 בדצמבר 1961
↑  תעשייה ומלאכה בכפר הנשיא, דבר, 8 בדצמבר 1950
| חיים ויצמן |
| --- | --- | --- |
| משפחתו | משה ויצמן (אח) • אנה ויצמן (אחות) • חיה ויצמן-ליכטנשטיין • טוביה דוניה (גיס) • יחיאל ויצמן (אח) • מינה ויצמן (אחות) • אשר זליג ויצמן (גיס) • גיטה דוניה-ויצמן (אחות) • ורה ויצמן (רעיה) • עזר ויצמן (אחיין) • סופיה גצובה (ארוסה) |  |
| הנצחה | מכון ויצמן למדע • יד חיים ויצמן • גן חיים • כפר הנשיא • אשל הנשיא • פרס ויצמן למחקרים במדעים מדויקים • רחוב ויצמן (כפר סבא) • כיכר ויצמן |  |
| שונות | Clostridium acetobutylicum • בית חיים ויצמן • הסכם ויצמן-פייסל |  |
| --- | --- |
בקרת זהויות :  NLI: 987007467850305171
קנת' צ'וי

| --- | --- |
אין תמונה חופשית
 לידה:  20 באוקטובר 1971 (בן 53) שיקגו, אילינוי, ארצות הברית ארצות הברית 
 מדינה:  ארצות הברית 
 השכלה:  אוניברסיטת פרדו  Homewood-Flossmoor High School 
 תקופת הפעילות:  מ-1998 
 
קנת צ'וי (באנגלית: Kenneth Choi; נולד ב-20 באוקטובר 1971) הוא שחקן אמריקאי אשר ידוע בזכות תפקידו כהנרי לין בסדרת הטלוויזיה "בני האנרכיה", צ'סטר מינג בסרט "הזאב מוול סטריט" של מרטין סקורסזה (2013), והשופט לאנס איטו בסרט "אמריקה נגד או ג'יי סימפסון: סיפור פשע אמריקאי". הוא ידוע גם בתפקידיו כג'ים מוריטה בסרטי היקום הקולנועי של מארוול קפטן אמריקה: הנוקם הראשון וספיידרמן: השיבה הביתה, ולואיס בסדרת הקומדיה "האיש האחרון בעולם". מאז 2018 הוא מככב בסדרת הדרמה של פוקס "מוקד 911", שם הוא מגלם את הכבאי הווארד "צ'ימני" הן.
ביוגרפיה

צ'וי נולד בשיקגו, אילינוי, ארצות הברית, להורים מהגרים קוריאנים אביו עבד כפרופסור להנדסת חשמל וכאיש עסקים. אמו הייתה אחות מוסמכת לפני שהפכה לעקרת בית. צ'וי הוא האמצעי מבין שלושה ילדים. הוא למד בבית הספר היסודי של לונגווד בגלנווד, אילינוי. לאחר מכן הוא למד בחטיבת ביניים במחוז בית הספר ברוקווד 167 . צ'וי הופיע כרקדן ברייקדנס במהלך התיכון. הוא היה אצן ומתעמל בתיכון הומווד-פלוסמור, שם היה במקום הראשון. הוריו, בייחוד אביו, לא תמכו בחלומות הילדות שלו להפוך לשחקן, והורו לו להמשיך בקריירה "אחראית והגיונית", כמו חשבונאות. צ'וי עקב אחר עצות הוריו והתמחה בחשבונאות באוניברסיטת פרדו, אך החליט לעזוב את לימודיו כדי לממש את חלומות המשחק שלו. צ'וי הצהיר: "באתי מחינוך אסייתי מאוד מסורתי אז הם היו מאוד קפדניים. כשהחלטתי להמשיך במשחק, ידעתי שאני חייב לעשות הכל לבד. כשעזבתי את המערב התיכון, ניתקתי את כל הקשרים עם שלי משפחה. בעצם ברחתי מהבית".
צ'וי עבר לפורטלנד, אורגון כדי להמשיך בקריירת המשחק שלו. לא היה לו ניסיון קודם בעבודה אז הוא עבד בחנות וידאו מקומית בלוקבאסטר. הוא בילה את חמש השנים הבאות באימונים עם מורים מקומיים למשחק בפורטלנד, בעיקר עם פול וורנר.
קריירה

צ'וי החל את קריירת המשחק שלו בפורטלנד, אורגון. תפקידו הראשון היה בסרט הטלוויזיה של ערוץ דיסני, "Halloweentown", עם דבי ריינולדס . צ'וי עבר ללוס אנג'לס בסוף 1999 כדי להמשיך בקריירה של שחקן. בקולנוע, צ'וי הופיע ב"זאב מוול סטריט" בתפקיד צ'סטר מינג, "קפטן אמריקה" בתפקיד ג'ים מוריטה, "שחר אדום" בתפקיד סמית' ו"יחידת המתאבדים". בסרט "ספיידרמן: השיבה הביתה" משנת 2017, הוא מגלם את הנכד של דמותו בקפטן אמריקה.
צ'וי הופיע בטלוויזיה. הוא גילם את הנרי לין ב"ילדי האנרכיה", קפטן אד רולינס בסדרת הטלוויזיה "Ironside" וסם לוטרל לסדרת הטלוויזיה "Allegiance".
צ'וי גילם את השופט לאנס איטו בסרט "אמריקה נגד או ג'יי סימפסון: סיפור פשע אמריקאי" . הוא הופיע בסדרות טלוויזיה שונות, ביניהן "לונגמייר", "חדר החדשות", "האיש האחרון בעולן", "Glee", "גיבורים", "24", "לינקולן הייטס", "CSI", "האוס" ו"מלך השכונה".
צ'וי סיפק את קולו לדמות של ג'ים מוריטה למשחק הווידאו "Captain America: Super Soldier". הוא גם היה הקול של גנגסטר במשחק הווידאו מ-2004 "Grand Theft Auto: San Andreas".
באוקטובר 2017, צ'וי לוהק לתפקיד האווי "צ'ימני" האן בתוכנית "מוקד 911" של Fox TV. בשנת 2018, צ'וי גילם את בוב דווייר ב-"מקביל" של Starz כמו כן, באותה שנה, הוא הופיע בסרטים העלילתיים "גרינגו", ו"מלון ארטמיס".
פילמוגרפיה > בקולנוע

| שנה | סרט | תפקיד | הערות |
| --- | --- | --- | --- |
| 1998 | ליל כל הקדושים | ירך-מכירות-יצור |  |
| 2000 | ליבה עמוקה | וויין לונג |  |
| 2001 | מחוץ לתחום | דאגלס |  |
| 2002 | אישה בוערת | שרת |  |
| 2003 | Timecop 2: החלטת ברלין | פרופסור ג'וש צ'אן |  |
| 2004 | טרמינל | קצין CBP |  |
| 2005 | הדרך לאגם קניון | פונג |  |
| 2005 | זמנים קשים | פוג'ימוטו |  |
| 2006 | מאחורי קווי האויב II: ציר הרשע | שגריר דרום קוריאה לי סונג פארק |  |
| 2006 | רק האמיצים | דייב פוקושימה |  |
| 2006 | ביטול | דני |  |
| 2006 | מומחה הלב | מיטשל קוואן |  |
| 2007 | תינוק | מִיקרוֹפוֹן |  |
| 2007 | Walk the Talk | דייב |  |
| 2007 | מלחמה | טקאדה |  |
| 2007 | קוריאה טאון | סיל סוחר הסמים הלבוש היטב |  |
| 2008 | מלכי הרחוב | הבוס קים |  |
| 2011 | קפטן אמריקה | ג'ים מוריטה |  |
| 2012 | Dr0ne | עורבני |  |
| 2012 | שחר אדום | רב"ט סמית' |  |
| 2012 | הסנט ניק האמיתי | ג'ק |  |
| 2013 | חמש שלוש עשרה | סוכן CIA |  |
| 2013 | הזאב מוול סטריט | צ'סטר מינג |  |
| 2016 | יחידת המתאבדים | יאקוזה בוס |  |
| 2017 | סטפני |  |  |
| 2017 | ספיידרמן: השיבה הביתה | המנהלת מוריטה |  |
| 2017 | Bright | ימאהרה |  |
| 2018 | גרינגו | מרטי |  |
| 2018 | מלון ארטמיס | בוקה |  |
| 2018 | מרד משרדים | פרדי וונג |  |
| 2025 | Mercy |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1999 | חוק צבאי | נהג סיכון ביולוגי | פרק: "הפעת הכחולה" |
| 2000 | הבית הלבן | סוכן שירות החשאי # 1 | פרק: "שש פגישות לפני ארוחת הצהריים" |
| 2000 | הציידת | דאגלס ה | פרק: "הפזר" |
| 2000 | ארליס | טומי טקגה | פרק: "כאן יש רצון... " |
| 2000 | V.I.P | דזמונד קוסרי | פרק: "הבל המדהים" |
| 2000 | רוזוול | קן. | פרק: "עור ועצמות" |
| 2001 | המחלקה | לואי טנג | פרק: "הספקה" |
| 2001 | האחים גרסיה | אלק לינד | פרק: "הלהקה ברצה" |
| 2001 | קריסטין | "סמו" | פרק: "הסקרט" |
| 2001 | המת האחרון | סיד, הסוכנת | פרק: "הייבי גבי" |
| 2002 | רבה | שוטר אוקי | פרק: "שיר הברוק של הברבור" |
| 2002 | מלך השכונה | טוד לינג | פרק: "מקרל הקדוש" |
| 2003 | פרסידיו מד | דניס | 2 פרקים |
| 2003 | Crossing Jordan | גארמה | פרק: "אש וקרח" |
| 2003 | בקר | נאמ | פרק: "דייטס ואפירות" |
| 2003–2004 | Dragnet | חוקר פשע Burrell | 2 פרקים |
| 2004 | According to Jim | טכנאי מעבדה | פרק: "הבדל עצום" |
| 2004–2005 | האוס | ד"ר לים | 2 פרקים |
| 2005 | לאס וגאס | דונקאן סאבוסאווה | פרק: "חמיץ את הכסף וברח" |
| 2006 | CSI | ג'ייסון טוא | פרק: "פוסט מורטם" |
| 2007 | כריש | קירק באגלי | פרק: "העוצמה של חאן" |
| 2007 | לינקולן הייטס | אנתוני מאון | פרק: "טריקים מתאים" |
| 2007 | 24 | המפעיל של צ'נג | 4 פרקים |
| 2008 | נערת סמוראי | סאטו | 6 פרקים |
| 2008–2009 | קרש | מייקי האן | 3 פרקים |
| 2008–2014 | ילדי האנרכיה | הנרי לין | 14 פרקים |
| 2009 | ללא עקבות | הסוכן פיליפ שן | פרק: "פעם אבוד" |
| 2009 | גיבורים | סאם דאגלס | פרק: "הפסקת פרק 9 'תפנה ופנים את המוזר'" |
| 2009 | Glee | ד"ר ו. | 2 פרקים |
| 2010 | הות'ורן | ד"ר פול היון | 3 פרקים |
| 2011 | גבר מי שנשאר אחרון | ד"ר וונג | 2 פרקים |
| 2012 | חדר החדשות | ד"ר לי. | פרק: "הטיפש הגדול" |
| 2013 | Ironside | קפטן אד רולינס | 9 פרקים |
| 2013 | לונגמייר | ד"ר בלומפילד | פרק: "צבע אדום טוסקן" |
| 2014 | סוכני S.H.I.E.L.D. | ג'ים מורטה | פרק: "צללים" |
| 2015 | Allegiance | סאם לוטרל | 13 פרקים |
| 2016 | אמריקה נגד או. ג'יי. סימפסון: סיפור פשע אמריקאי | השופט לאנס איטו | 7 פרקים |
| 2016–2017 | האיש האחרון בעולם | לואיס | 10 פרקים |
| 2017 | שיקגו MED | ד"ר דייוויד קון | 2 פרקים |
| 2017 | Dimension 404 | קוזימה | פרק: "אימפולס" |
| 2018–הווה | מוקד 911 | הואי "צ'ימני" האן | תפקיד ראשי |
| 2018 | מקביל | בוב דויר | 4 פרקים |
| 2019 | השלג | בובי "בוב-בוב" קים | פרק: "כסף ושימוש" |
פילמוגרפיה > משחקי וידאו

| שנה | משחק | תפקיד |
| --- | --- | --- |
| 2004 | Grand Theft Auto: San Andreas | גנגסטר |
| 2011 | קפטן אמריקה | ג'ים מוריטה |
פילמוגרפיה > קליפים

| שנה | אמן | שם השיר | במאי |
| --- | --- | --- | --- |
| 2016 | וואן ריפבליק | " לאן שאני הולך " | יוסף קאהן |
הערות שוליים

↑  Dominic Patten, Movie Casting Roundup: 'Wolf of Wall Street', 'Twelve Years A Slave', 'You Are Here', 'Claire's Cambodia', Deadline, ‏2012-06-25 (באנגלית אמריקאית)
↑  "'Last Man on Earth' Returns in Season 3 With a Major Short-Lived Guest Star". The Hollywood Reporter. 25 בספטמבר 2016. נבדק ב-29 בנובמבר 2016. {{cite web}}:  (עזרה)
1 2 3 4  "Kenneth Choi Brings Nisei Soldiers to the Big Screen in 'Captain America'". New American Media. 24 ביולי 2011. אורכב מ-המקור ב-20 באוגוסט 2017. נבדק ב-8 ביולי 2016. {{cite web}}:  (עזרה)
↑  "Captain America: Super Soldier (2011 Video Game) Full Cast & Crew". Internet Movie Database. נבדק ב-8 ביולי 2016. {{cite web}}:  (עזרה)
↑  "Grand Theft Auto: San Andreas (2004 Video Game) Full Cast & Crew". Internet Movie Database. נבדק ב-8 ביולי 2016. {{cite web}}:  (עזרה)
↑  "Ryan Murphy's '911' Fox Drama Adds Aisha Hinds, Kenneth Choi". The Hollywood Reporter (באנגלית). 12 באוקטובר 2017. נבדק ב-2020-01-03. {{cite web}}:  (עזרה)
↑  "9-1-1's Kenneth Choi Says Chimney Has a '50/50' Chance of Surviving Getting Stabbed | TV Guide". TVGuide.com (באנגלית). 2019-03-26. נבדק ב-2020-01-03.
↑  "Stephen Rea and Kenneth Choi join the 'other side' in exclusive 'Counterpart' photos". EW.com (באנגלית). נבדק ב-2020-01-03.
↑  Otterson, Joe (2017-10-12). "Ryan Murphy's '9-1-1' Adds Four to Cast, Including Rockmond Dunbar, Aisha Hinds". Variety (באנגלית). נבדק ב-2020-01-03.
↑  "Beyond the Pale (2001)". IMDb. 2001. נבדק ב-8 באוגוסט 2019. {{cite web}}:  (עזרה)
| --- | --- |
בקרת זהויות :  GND: 1290464057  ISNI: 0000 0003 7127 276X  LCCN: no2012075408  VIAF: 250769500   WorldCat (עם VIAF): 250769500
שרך בוסטון

| שרך בוסטון |
| --- | --- |

מצב שימור
 conservation status: least concern ללא חשש (LC)‏
מיון מדעי
מערכה:: שרכים
מחלקה:: שרכאים
סדרה:: שרכיים
תת־סדרה:: Polypodiineae
משפחה:: Nephrolepidaceae
סוג:: Nephrolepis
מין:: שרך בוסטון
שם מדעי
 Nephrolepis exaltata ‏שוט, 1834

שרך בוסטון (שם מדעי: Nephrolepis exaltata) מכונה גם שרך החרב, או שרך עצמות הדג הוא מין של שרך הנפוץ באזורים טרופיים ברחבי העולם. צמח זה הוא צמח עשבוני רב-שנתי המגיע לגובה של 40–90 סנטימטרים ובמקרים קיצוניים עד 1.5 מטרים.
תפוצה

השרך משגשג במקומות לחים ומוצלים. הוא נפוץ ביערות וביצות, בעיקר בצפון אמריקה הדרומית, מקסיקו, מרכז אמריקה, פלורידה, הודו המערבית, פולינזיה ואפריקה.
ביות ושימושים

שרך בוסטון הוא צמח בית פופולרי. לעיתים קרובות הוא משמש כצמח תלוי הנשתל בעציצי תלייה.
מבחינת תנאי גידול, שרך בוסטון משגשג באדמה לחה (אך לא ספוגה במים) העשירה בדשן. מבין השרכים המבויתים הנפוצים שרך בוסטון נחשב לסובלני ביותר לבצורת. עם זאת השרך מותאם לתנאים של לחות גבוהה ויש לעיתים לספק לו לחות באוויר. השרך עשוי לסגת בקור קיצוני ולעיתים אף להיראות כמת לגמרי, אך יכול להשתקם בעונות החמות יותר. בגידול בחוץ הצמח יעדיף צל חלקי או מלא, אך בגידול ביתי הוא זקוק לאור רב לא-ישיר.
רביית הצמח המתורבת נעשית לרוב על ידי חלוקת ההשרשה, שכן מרבית הזנים המבויתים לא מפיקים נבגים אמיתיים.
צמח זה נחשב בטוח לחיות מחמד שכן אינו רעיל.
רנאטו טאפיה

רנאטו פבריסיו טאפיה קורטיחו (בספרדית: Renato Fabrizio Tapia Cortijo, נולד ב-28 ביולי 1995 בלימה שבפרו) הוא כדורגלן פרואני המשחק בעמדות הקשר המרכזי, הקשר האחורי והבלם בלגנס ובנבחרת פרו.